Document ID: 32014R0473

DELEGIRANA UREDBA KOMISIJE (EU) št. 473/2014
z dne 17. januarja 2014
o spremembi Uredbe (EU) št. 1315/2013 Evropskega parlamenta in Sveta glede dopolnitve Priloge III z novimi informativnimi zemljevidi
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1315/2013 Evropskega parlamenta in Sveta z dne 11. decembra 2013 o smernicah Unije za razvoj vseevropskega prometnega omrežja in razveljavitvi Sklepa št. 661/2010/EU (1) ter zlasti člena 49(6) Uredbe,
ob upoštevanju naslednjega:
(1)
Uredba (EU) št. 1315/2013 določa možnost dodajanja informativnih zemljevidov vseevropskega prometnega omrežja, razširjenega na določene sosednje države na podlagi sporazumov na visoki ravni o prometnih infrastrukturnih omrežjih med Unijo in zadevnimi državami članicami.
(2)
Sporazum na visoki ravni med Unijo, Rusijo in Belorusijo je bil dosežen v okviru partnerstva severne dimenzije za promet in logistiko (PSDPL) 21. novembra 2012. Sporazum na visoki ravni med Unijo in Belorusijo, Ukrajino, Moldavijo, Gruzijo, Armenijo in Azerbajdžanom je bil dosežen v okviru vzhodnega partnerstva 9. oktobra 2013.
(3)
Dodajanje okvirnih informativnih zemljevidov prometnih omrežij, povezanih z omrežji, ki so opredeljena v Uredbi (EU) št. 1315/2013, bi omogočalo boljše ciljno sodelovanje Unije z zadevnimi tretjimi državami.
(4)
Sporazumi na visoki ravni s sosednjimi državami zadevajo proge železniškega in cestnega omrežja, kot tudi pristanišča, letališča in železniško-cestne terminale. Status železnic in cest v smislu dopolnitve infrastrukture ni bil del teh sporazumov. Zato so bile železnice in ceste v okviru sporazumov na visoki ravni predstavljene kot „dopolnjene“ -
SPREJELA NASLEDNJO UREDBO:
Člen 1
Priloga III k Uredbi (EU) št. 1315/2013 se spremeni v skladu s Prilogo k tej delegirani uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. januarja 2014

Labels: 8
18
15
5